**6-րդ կրթական հարթակ**

 **21-րդ շաբաթ**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

**Քերականություն- Բաղաձայնների ուղղագրությունն ու ուղղախոսությունը Ջ-Ճ-Չ /էջ 85/։**

* Ճ-ն և Չ-ն բառի բոլոր դիրքերում գրվում են այնպես, ինչպես արտասանվում են։ Օրինակ՝ ճանաչել, վիճակ, աչք, դարչին և այլն։
* Ջ-ն հիմնականում գրվում է այնպես, ինչպես արտասանվում է։ Օրինակ՝ ջուր, չղջիկ, Ջերմուկ և այլն։
* Մի շարք դեպքերում բառամիջում և բառավերջում գրվում է ջ, սակայն արտասանվում է չ։
* Ր-ից հետո – օրինակ՝ արջ, թրջել, վերջ և այլն։
* Ձայնավորից հետո – օրինակ՝ աջ, իջնել, մեջ և այլն։
* Ղ-ից հետո – օրինակ՝ աղջիկ, ամբողջ և այլն։

**Բառագիտություն**

* **Վերհիշել հետևյալ բառերի նշանակությունները՝**
* *Բաճկոն – արտաքին տաք հագուստ, վերարկու*
* *Խուրձ – երկարավուն իրերի փունջ*
* *Բռունցք – մարդու ձեռքի թաթը՝ մատները ափի կողմը սեղմված վիճակում*
* *Դերձակ – հագուստ կարող անձ*
* *Կածան – անտառում կամ ձորում անցնող նեղ ճանապարհ։*
* **Վերհիշել հետևյալ բառերի հոմանիշները՝**
* *Դերձան – թել*
* *Սար – լեռ*
* *Հանկարծ – սարսափելի*
* *Չքնաղ – գեղեցիկ*
* *Անուրջ – երազ*
* **Վերհիշել հետևյալ բառերի հականիշները՝**
* *Նեղ – լայն*
* *Քաղցած – կուշտ*
* *Հին- նոր*
* *Թրջվել – չորանալ*
* *Աջ - ձախ։*

**Մշակույթ –*Հայկական գորգագործություն***

* *Հայկական ի՞նչ գորգերի ես ծանոթ։*
* *Ո՞րն է հնագույն հայկական գորգը։*
* *Ո՞ր գույներն են բնորոշ հայկական գորգագործությանը։*
* *Ի՞նչ գորգեր ես նկատել ձեր կամ քո հարազատների տանը։ Պատմիր դասարանում։*
* *Ուսումնասիրություն կատարիր․ ինչպիսի՞ այլ գորգեր կան հայկական մշակույթում։*

***Նոր դաս։***

* **Գրականություն –** **Վիլյամ Սարոյան «Երեք խորհուրդ» /էջ 87/**
* **Բառագիտություն – պանդուխտ, խորհրդավոր, խրատ, ջրհոր, երդիկ** բառերի բացատրությունները, թեմատիկ հոմանիշներն ու հականիշները
* **Քերականություն –** **Բաղաձայնների ուղղագրությունն ու ուղղախոսությունը Ղ-Խ /էջ 92/։**
* **Մշակույթ –** ***Վիլյամ Սարոյան /1908-1981/։***

***Գրականություն - «Երեք խորհուրդ»***

* Վարժ կարդա հեքիաթը և քո բառերով վերարտադիրի այն։
* Ի՞նչ կարծիք ունես իմաստունի խորհուրդների մասին։ Արժե՞ր դրանց համար ոսկիները ծախսել։
* Խորհուրդներից ո՞րն ամենից շատ հավանեցիր։ Կօգտագործե՞ս արդյաք դրանք քո առօրյայում։
* Ի՞նչ փոփոխություններ են տեղի ունենում հեքիաթի հերոսների կյանքում 18 տարիների ընթացքում։
* Ո՞րն է քո կյանքում ստացած լավագույն խորհուրդը և ումի՞ց ես լսել այն։

**Բառագիտություն**

* Բառատետրում (բացատրական մասում) արտագրել և սովորել հետևյալ բառերն ու *դրանց բացատրությունները*
* *Պանդուխտ – թափառական, անտուն մարդ*
* *Խորհրդավոր – անսովոր, տարօրինակ*
* *Խրատ - խորհուրդ*
* *Ջրհոր – գետնի մեջ փորած խորը փոս՝ որի տակից ջուր են հանում*
* *Երդիկ – գյուղական տան կտուրին կլոր անցք՝ լույսի և թթվածնի համար։*
* Բառատետրում գրել և սովորել հետևյալ բառերի հոմանիշները
* *Հատակ – գետին*
* *Սուզվել – ընկղմվել*
* *Հագենալ – կշտանալ*
* *Հանկարծ – անսպասելի*
* *Նախքան – մինչև*
* Բառատետրում գրել և սովորել հետևյալ բառերի հականիշները
* *ծույլ - աշխատասեր*
* *իմաստուն - անխելք*
* *օգտակար - անօգուտ*
* *երկար - կարճ*
* *վշտանալ - ուրախանալ*

***Քերականություն-*** **Բաղաձայնների ուղղագրությունն ու ուղղախոսությունը Ղ-Խ /էջ 92/։**

* Ղ-ի և Խ-ի ուղղագրության առանձին կանոններ չկան, հարկավոր է ուղղակի հիշել մի շարք բառերի գրության ճիշտ ձևերը։
* Աղտ (կեղտ) – ախտ (հիվանդություն)
* Ուղտ (սապատավոր կենդանի) – ուխտ (երդում, դաշինք)
* Բաղաձայնից առաջ խ է արտասանվում, բայց ղ է գրվում հետևյալ բառերում՝

Աղբյուր, Աղթամար (կղզի), աղջիկ, աղքատ, բողկ, գաղթել, դաղձ, դեղձ, դեղձանիկ, եղբայր, թուղթ, զեղչ, խեղդել, կեղտ, կողպեք, կողք, հաղթանակ, հաղթել, ճեղք, մաղթել, մեղք, շաղկապ, շղթա, ողբ, պղտոր, փեղկ, փողք, քաղցր, սանդուղք, սեղմել։

* Մյուս դեպքերում բաղաձայնից առաջ լսվող խ հնչյունը գրվում է խ տառով։ Օրինակ՝ բախտ, դրախտ, զմրուխտ և այլն։

**Հանձնարարություններ** - Կատարել էջ 93-ի վարժություն 1։

**Հարցեր ևառաջադրանքներ**

* Որո՞նք են **Ղ-Խ** բաղաձայնների ուղղագրության ու ուղղախոսության կանոնները։

**Մշակույթ - Վիլյամ Սարոյան (1908 - 1981)**

*«Թեև գրում եմ անգլերեն և ծնունդով ամերիկացի եմ, բայց ես ինձ համարում եմ հայ գրող: Լեզուն, որով գրում եմ, անգլերենն է, միջավայրը, որ նկարագրում եմ, ամերիկյան է, իսկ ոգին, որ ինձ մղում է գրելու, հայկական է: Ուրեմն ես հայ գրող եմ և պատկանում եմ հայ գրողների ընտանիքին»:*

Վիլյամ Սարոյանը ծնվել է Արևմտյան Հայաստանի Բիթլիս (Բաղեշ) քաղաքից Ֆրեզնո գաղթած հայի ընտանիքում: 4 տարեկանում զրկվել է հորից, որոշ ժամանակ ապրել է որբանոցում: Այնուհետև մայրը որդուն հանել է որբանոցից, կրթության տվել: Ընտանիքի հոգսն ստիպել է պատանուն թողնել դպրոցը և փողոցներում լրագիր վաճառել:

Աշխատանքը, սակայն, նրան չի խանգարել զբաղվելու ընթերցանությամբ, նաև ստեղծագործել է. գրել է փոքրիկ պատմվածքներ:

1939 թ-ին «Կյանքիդ ժամանակը» պիեսի համար Սարոյանն արժանացել է Նյու Յորքի քննադատների և Պուլիցերյան մրցանակների, բայց հրաժարվել է մրցանակ տասը հազար դոլարից՝ պատճառաբանելով, որ պետությունը չպիտի խառնվի գրականության գործերին:

Սարոյանի հերոսներից շատերը հայեր են, որոնք ներկայացնում են հայկական միջավայրը՝ ազգային սովորույթներով ու բարքերով, հայրենիքի պատմական հիշողությամբ։ Հատկապես մանուկների ու պատանիների տպավորիչ կերպարները համաշխարհային գրականություն են մտել որպես հոգու մաքրության և անկեղծության խորհրդանիշներ:

Վիլյամ Սարոյանը երազանքներով ու խոհերով, ողջ էությամբ կապված էր Հայաստանին, հայ ժողովրդին: Մահից առաջ կտակել է, որ իր աճյունի մի մասը թաղվի հայրենի հողում: Սարոյանի անունով Երևանում կոչել են փողոց, դպրոց և համալսարան, կանգնեցվել է հուշարձանը: 2008 թ-ին գրողի ծննդյան 100-ամյակի առթիվ ՀՀ-ում հայտարարվել էր «Սարոյանական տարի»:

**Հարցեր և առաջադրանքներ**

* Որտե՞ղ և ինչպե՞ս է մեծացել Վիլյամ Սարոյանը։
* Ի՞նչ մրցանակների է արժանացել նա և ի՞նչ կարծիք ուներ գրականության մասին:
* Ի՞նչն է եղել Սարոյանի ստեղծագործության հիմնական թեման։
* Հայ ժողովուրդն ինչպե՞ս է պատվում Վիլյամ Սարոյանին։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահմանել, թե որոնք են **Ղ-Խ** բաղաձայնների ուղղագրության ու ուղղախոսության կանոնները։
* լսել ներկայացված նյութը, դիտել տեսանյութը և վերարտադրել այն
* բացատրել հանձնարարված բառերը
* կարդալ տրված տեքստը, վերարտադրել սեփական խոսքերով և պատասխանել նյութին վերաբերվող հարցերին
* Մասնակցի խմբային աշխատանքներին։